

I 




INSCRIPTIONES 

«• 

ANTIQUAE. 



♦ 


Digitizod by Coo jl' 


o 


INSCRIPTIONES 

* 

ANTIQUAE | 

A COMITE CAROLO VIDUA ] 

IN TURCICO ITINERE COLLECTAE. 



EXCUDEBANT AUG. FR. ET PR. DONDEY-DUPRE BIBLIOPOLAE , 
Via vulgo dicta St-Louis, 46, 

NECNON VIA DICTA KICHELIBU, 47 bis. 


I 




I 

» 


M DCCC XXVI. 


Digitized by Google 




EX TYPIS DONDEY- DUPllE. 


Digitized by Google 


PRAEFATIO. 


*«#»«> 


Quum peregrinationis causa Italia discessi , de turcico itinere 
nihil erat in animo. Quippe Lutetiam et Londinum accedens , 
hinc ad septentrionem me contuli , atque t)aniam , Sueciam , 
Laponiam, Moscoviam perlustravi. Peracto Boreali itinere, 
cupido maxima incessit Sarmatiae late patentes campos , quos 
Tanais et Borysthenes alluunt , tum Ponti Euxini atque Pa- 
ludis Maeotidis oras invisere. Ita ad Turcicam peregrinationem 
subinde capessendam inductus fui , quam ad usque ultimos im- 
perii fines in AEthiopiam extendi. Id autem mihi propositum 
erat potissimum gentium mores et instituta pervestigare , ve- 
terum simul aedificiorum praeclaras reliquias spectare; nihil 
vero de litteratorum lapidum notitia ad me pertinere arbitra- 
bar, jam pene cunctos exscriptos reputans, vel si qui supe- 
ressent, nonnisi ab homine gracci sermonis, atque antiqui- 
tatis eruditissimo colligi posse. Aliter tamen se res habuit. 
Cum enim crebro occurrerent inscriptiones a nullis , ut fere- 
batur, vel a paucis admodum visae, quasdam referre in pugil- 
laribus coepi. Crevit exinde paulatim eas conquirendi studium , 
atque in eam sententiam veni , peregrinantis in barbara terra 
officium esse priscas memorias , quae in dies teruntur , atque 

destruuntur , ab oblivione quam maxime vindicare. Nam sicut 
omnino deperdita sunt plurima a Sponio , Cbandlero , aliisque 
prodita monumenta , non dissimili ratione conjicere licet , 
marmora a me descripta fore ut posteri necquicquam per- 
quirant. 

Haec praemonere oportebat , ne vitio mihi verteretur in 
graecis litteris atque antiquitatibus haud versato , vetustarum 
inscriptionum volumen emittere. Nimirum non est hoc eru- 
diti hominis, sed peregrinantis opus. Sane fateor, diu anci- 
pitem haesisse , an eas in lucem proferrem , necne ; et jam de 
illis edendis consilium ferme abjeceram, quum Cl.Letronnii(i) 
AEgyptiacas Disquisitiones pervolvens, locus ille succurrit, 
ubi graviter conqueritur incuriam peregrinatorum, qui mo- 
numenta ex itinere allata recondentes, subsidio eruditos frus- 
trantur, atque priscarum rerum notitiae quodammodo officiunt. 
Haec verba ita me commoverunt, ut omni dubitatione rejecta, 
mea tandem vulgare statuerim. 

Nunc operis rationem paucis expediam. 

Inscriptiones sigillalim digessi per varias regiones eo ipso 
ordine, quo peragravi, nempe anno MDCCCXiX, Sarmatiam, 
Bithyniam, Troadem, Pergamum ; anno MDCCCXX AEgyptum , 


(i) Hecherches pour servir a V /Ustuire de I 'Kgypte /tendant la du- 
niination des Grecs et des Iiornains , tirees des inseriplions f/rca/ucs 
et latines , etc., par M. lietronne. Paris, i8i3, Introdnct., pag. amij. 

Nubiam , Syriam , ac Cypri partem ; reliquas demum anno 

MDCCCXXI. 

Paucas admodum Athenarum profero, nullas Ephesi, nani 
quo celebrior , et peregrinatoribus frequeutior erat locus , eo 
magis labori parcebam. 

Verum ex congestis inscriptionibus magnam partem sepo- 
sui, videlicet : in primis quae ad medium aevum pertinent; 
deinde (nonnullis et Cypro exceptis) omnes alienos apogra- 
phos , quorum haud exiguam copiam ex itinere comparaveram , 
fragmenta insuper nimis corrupta, mutila , subobscura ; pos- 
tremo quae jam prodierunt. Non me latet, perdifGcile esse pro 
certo scire quid in hoc genere editum sit, quid non;*nimia 
enim librorum farrago expfndenda esset. Verumtamen praeci- 
puas syllogas , veluti Gruteri , lleinesii , Sponii , Pocockii , 
Chandleri, Chishullii, Muratorii, necnon quamplurimos pe- 
regrinationum libros pertinaci ac fastidioso labore pervolvi, 
ne antehac vulgatas pro ineditis jactarem. Nonnullas vero mi- 
nime ignotas rursus exhibui , quum exemplar meum visum est 
emendatius, aut integrius , aut dissimile quid proferens. 

Graecas inscriptiones judicio subjeci docti inter Italos viri , 
qui ex variis lectionibus optimas quasque elegit , difficiles locos 
emendavit , interdum etiam supplevit. Verum aliquando ab 
emendatione ipsa recedere sum coactus , cum mendosum esse 
archetypum ipsum rcor , quod praesertim in Nubiensibus oc- 
currit. Nam archetypa magno studio consului , quantum loci 
conditio , temporis spatium , ac geniis feritas sinebant ; si quid 

esset ambigui et mutili animadvertere curavi, atque deformata 
potius, quam ad arbitrium castigata exempla emittere praetuli. 
Itaque litteras dubias miausculo charactere persaepe expressi ; 
suppletas semper inter parentheses conclusi. 


Omnibus autem titulis accurata loci descriptio praeGgitnr, 
ut si aliquis deinceps peregrinator recognoscere velit , dum- 
modo supersint , cite et (acile possit. Hodiernis item oppido- 
rum nominibus vetera adjunxi. Litterarum insuper ac lapidum 
formam , ornamenta, mensuras ad pedis anglici , aut metri gal- 
lici normam diligenter indicavi. Com vero mentio fieret de lo- 
cis , et antiquitatum vestigiis parum cognitis , vel omnino de- 
litescentibus , earum notitiam aliquam tradere ab instituto non 
absonum , ac lectori non ingratum futurum existimavi. Quod 
de Syriacis praecipue dictum volo. Nonnullas etiam adjeci chro- 
nologicas , atque geographicas adnotationes ; raro tamen et 
parce, quum nihil antiquius habuerim, quam eruditi partes om- 
nino detrectare ; eruditis vero illustrandi , emendandi , sup- 
plendi , enucleandi materiam suppeditare. 






Augustae Taurinorum, Kal. Febr. mdcccxxiv. 

INSCRIPTIONES ANTIQUAE 

IN TURCICO ITINERE EXCERPTAE. 




SARMATIAE INSCRIPTIONES. 


(Tab. I, i.) 

In musaeo novae urbis Nicolaev, quae non longe 
ab antiquae Olbiae ruderibus, et ab ostiis fluminis 
Bog,olim Hypanis, distat , haec fragmenta visuntur. 

( 1 , 2 .) 

Ibidem. 


Nonnulla graeca marmora in Tauride a me exscripta, 
et adBosphorum Cimmerium non edam, quum ea jam 
protulerit Cl. Raoul-Rochette, in opere cui titulus: 
Anlicjuiles du Bosphore Cimmerien. Monebo tantum in- 
scriptionem a novo Chersoneso allatam, quae nunc ser- 
vatur in pago Sabli prope Bakceserai, cujus initium 
est: AYTOKPATa>J?KEC APZHNcoN , etc. , minus 
recte a Pallas ( Atlas du Nouveau voyage dans les gou- 
verneinens meridionaux de l 'empire de Ilussie), et a Waxel 
( Recueil de quelyues anlit/uiles trouvees sur le bord de Iu 

mer Noire ; Berlin, i8o3, in-4 0 ), vulgatam fuisse; 
rectius vero ab Anglo Whittingtono (V. Travelsin va- 
rious counlries of the Easl, edlled byRobert PT r alpole; 
London, 1820, pag. 586), cujus lectioni emenda- 
tiones meae consentiunt. 

BITHYNIENSES INSCRIPTIONES. 


(II, i.) 

Modaniae, quae olim Apamea, velMyrlea, in quo- 
dam vestibulo prope graecum templum inscriptio op- 
time sculpta in marmoreo stylobate, ac litteris dilu- 
cidis. Truncus latus pollices viginti tres, altus triginta 
quatuor. Totius autem stylobatis altitudo ad quatuor 
anglicos pedes cum quatuor pollicibus. Edidit Po- 
cockius {Inscript. antiq . , pag. 3i). 

. ( 11 , 2 .) 

Modaniae in parva via cippus in exteriore pariete do- 
mus cujusdam Graeci infixus , cujus latitudo est unius 
pedis cum uno pollice , altitudo vero pollicum sexde- 
cem sine fastigio. 

Cum inter Romana nomina nullibi repererim IMIN- 
D1VS, interdum vero MINDIVS, genuinam suspicor 
lectionem Ir MINDIVS; nam I pro L facile commu- 
tatur. Nihilominus proferam, ut exscripsi. 

(II, 3.) 

Nicaeae, hodie Isnik, ad portam, quae Byzantium 

ducit , turcice Stambul kapussi, in operculo sarcophagi, 
qui est in muro infixus, et ingredienti in urbem a si- 
nistra occurrit. 

(III, i-) 

Nicaeae ad portam, quae lacum prospicit, in epis- 
tylio, quod est grande quadrangulare saxum sine ullo 
ornatu, terra pene obrutum, et nunc in quatuor par- 
tes fissum. Inscriptio optime sculpta magnis litteris, 
quarum mensura pedis quadrantem aequat. Littera 3 
hanc formam habet. ( N° 2.) 

Gruterus jam retuli t ex Busbequii schedis (MLXXVIII, 
a) , sed Claudii nomine omisso, et versibus aliter dis- 
positis. 

M. Aurelius Claudius, qui et Claudius II brevius 
appellatur, imperium adeptus anno CCI.XVIII, consu- 
latum sequenti anno gessit, obiit vero anno CCLXX. 
Y. Grulerum, ad pag. CCLXXV, 9 et 10, ubi dicitur 

COS. II. 

( 111 , 3 .) . 

Nicaeae in ingressu orientali, qui a Tureis appella- 
tur Lefka kapussi, vel Karadin kapussi, tres prope 
continuatae portae succedunt, quarum secundam sive 
mediam Romanorum imperatorum aevo exstructam 
demonstrant architecturae ratio et ipsi tituli in utraque 
facie sculpti. Iu fronte erga urbem prior inscriptionis 
pars in zophoro incisa edita luit a Pocockio (pag. 28, 
adn.S); posterior autem in epistylio aCl. Hammero, 

in Itinere Bithyniaco, ad n. 2 . In altera autem fronte, 
quae scilicet ad agrum spectat, sequens titulus legi- 
tur, cujus duo priores versus sunt in zophoro sculpti, 
tertius et quartus in epistylio , et perpaucae litterae, 
quae quintum versum conficiunt, infra epistylium. In 
priore zophori versu litterae videntur fuisse olim aere 
positae. Hanc inscriptionem universe detritam , valde 
imperfectam profero; sed Pocockius (ad n. 6) imper- 
fectiorem edidit ; Sestinius vero imperfectissimam. 
( V. Lellere Odeporiche, ctc.) 

(IV.) 

KASarcu kaja, turcicum nomen, quod flavam rupem 
sonat, trium a Nicaea horarum itinere, in australi As- 
canii lacus ripa, ultra pagum Ralarum, et haud pro- 
cul a pago Muskecim haec inscriptio sculpta est in 
rupe, quae lacui imminebat, ac propterea a Romanis 
excisa fuit, utviae, quae Apameam ducebat, aditus pa- 
teret. Ceteris peregrinatoribus effugisse autumo, eo 
quod nunc frequen tius iter fi t per borealem lacus ripam. 

Pars rupis inscripta lata est pedes quinque, et alta 
duos pedes. Sculptura mediocris. Versus primus lit- 
teras majores habet, reliqui pene aequales. 

Latinorum versuum initium partim lapsu temporis 
aquis a monte stillantibus corrosum, partim data opera 
erasum. Fuerunt etiam, qui vel levi scalpro, vel potius 
cultro quasdam litteras incondite adjecerint. Aqua 
ipsa e visceribus montis erumpens mediam perforavit 

inscriptionem ; ac subjectas graecas litteras penitus de- 
levit, quod et in exemplo delineare curavi. Nihilomi- 
nus doctus vir, graeca cum latinis comparans, integram 
inscriptionem feliciter restituit. 

Nero consul fuit III, anno Christi LVIII, et COS IV, 
anno LX. Eo igitur temporis spatio hoc opus factum 
videtur, scilicet auno LVIII, vel LIX. 

Sponius in Miscellaneis eruditae antiquitatis (p. 26") 
inscriptionem refert in pago Luc. foro Juliensis re- 
pertam, in qua Neronis tituli cum hac epigraphe con- 
sentiunt, excepto quod hic appellatur IMP. v, et apud 
Sponium Imperator iterum. 

* 

Obelisci prope Nicaeam titulum rectius quam Po- 
cockius edidit Hammerus in Itinere Bithyniaco. 

(V.) 

Nicomediae in via dicta Ciarsi Mahalesi, in interiori 
porticu exiguae domus cujusdam Tureae, cui nomen 
Jerdelenin Evi, ara venusta , cujus trunci latitudo, et 
crassitudo pedum duorum cum duobus pollicibus. 

Tres postremi versus humo tegebantur; nec parum 
aeris ac patientiae impendi, ut delegere paterentur 
Tureae, quibus alta mente infixum haerebat, non ad 
titulum legendum, sed ad thesaurum effodiendum me 
operam conferre. 

Alius insuper in fine sculptus fuerat versus, tamen 
antiquitus diligenter, atque leviter abrasus. 




Nicomediae, nunc Jsmit , vel Isnigmid, quasi 
xops<$etav, in urbis parte, quae in planitiem porrigitur, 
orientem versus, prope Turearum templum surgit in 
medio viae semirutum Turbeh, seu mahumetanum se- 
pulcrale monumentum. Juxta illud inveni fractum la- 
pidem vetustate corrosum, robigine exesum, lectu 
difficilem ; ac propterea adhuc erroribus deformem 
profero, quamvis semel atque iterum emendaverim. 

(VI, a.) 

Nicomediae ad summum urbis in loco dicto Bakces- 
tnesi, quod latine ad vineae fontem, in angulo privatae 
domus, prope compitum cippus in solo inversus pul- 
cris litteris. 

' (VI, 3.) 

Nicomediae in superiore urbis regione Jucari Ba- 
zar , ad Bassa Hamam , quod est praefecti balneum , 
prope tabernam, vulgo cafe, olim sepulcralis arca, 
nunc fonti scaturienti subjecta. Ejus frons alta pedes 
duos, longa pedes sex cum quadrante, sed inscriptio 
tertiam longitudinis partem tantum occupat. 

. • (VI, 40 

Ibidem, sub platano prope eundem fontem 

(VII.) 

Super colles Boream versus, in quadam vinea, ter- 
tia horae parte ab urbe, unde inNicomediensem sinum 
amoenus prospectus, stylobatem inveni jam pridem 
effossum in altera vinea huic ad orientem proxima. 
Multa ibi antiqua fundamenta reperiuntur fortasse 
moenium , quae acropolim vallabant. 

Stylobatis truncus latus pollices viginti unum , al- 
tus triginta sex. Cymatii altitudo decem pollicum , 
et basis tantumdem. Inscriptionis decem et octo versus 
sculpti sunt in trunco , quatuor in quadam parte basis, 
postremus in plintho. Plerique versus acepbali. Vi- 
cesimus autem minoribus litteris interpolatus. 

(VIII, i.) 

Extra Nicomediam, in via quae coemeterio Armeno- 
rum adstat, Boream versus lapis infixus in parvo muro, 
cujus longitudo tribus pedibus, altitudo vero do- 
drante. Clarus Hammerus in Itinere Bilhyniaco minus 
integram edidit. 

(VIII, n.) 

In pago Sabangia, sex a Nicomedia horis, orientem 
versus, cippus in via prope Menzil, seu veredorum 
stabulum. Basis humo contecta. 

(VIII, 3.) 

Sabangiae in amplo stabulo diversorii, quod appella- 

tur Aga Kan , fragmentum, cujus ornatus festinanter 
et inaccurate expressi. 

(IX, i.) 

Ibidem ara solo infixa in quadam via. 

TROADIS INSCRIPTIONES. 


(IX, *.) 

In coemeterio pagi Halileli keui columnae scapus 
•- cum titulo, cujus quatuor priores versus exscripsit 

Coctor Ilunt. ( Y. Memoirs relating io European and 
Asialic Turkey, ediied from Mss. Journals by Robert 
JValpole; second edition. London, 1820, pag. 104.) 

(IX, 3 .) 

In quadam via oppidi Koun Kale , quod latine so- 
nat arenosa arx, juxta januam domus Tureae Jeana- 
giulo pulcrum marmor exiguis litteris delicate sculp- 
tum, ac parvula corona ornatum, sed in fine versuum 
mutilum. 

Edidit Philippus Barker W ebb, Anglus, ad calcem 
observationum de Agro Trojano in opere Mediolani 
impresso, cui titulus Biblioteca Italiana ( vol. XXIII, 
ad annum 1821). Alias etiam Troadis inscriptiones 
ibidem vulgatas rursus exhibeo, cum doctorum viro- 
rum judicio exemplar meum visum sit emendatius. 

(X, 1.) 

Ibidem in platea, quam vocant Cifrimale , marmor 

superne fractum , atque excavatum. V. Webb, loco ci- 
tato. 

(X, a.) 

Ibidem juxta ostium domus cujusdam Tureae, cui 
nomen Tunisi Ali Bei. Ubi secundus versus deficit, 
marmor sectum apparet. V . W ebb. 

(X,3.) 

In coemeterio pagi Koum keui tabula marmorea 
ampla, et pulcra, duobus tantum angulis inscripta (i). 

(XI, i.) 

Prope pagum Cbiblak in parvo colle, meridiem ver- 
sus, inter rudera fortasse novi Ilii, marmor cubi for- 
mam habens, intus excavatum, exterius hunc titulum 

(XI, 2.) 

Ibidem minus culta littera inscriptus lapis altus 
pollices sex, latus circiter viginti duo. 

(XII, i.) 

In coemeterio pagi Jikli columna ex granito, for- 

tasse milliaria, cum inscriptione, cujus finem terra 
obrutum detexi. Aliquid etiam supplevi. Intervallum 
in versu octavo litteris caret. Vide Webb. 

(XII, 2.) 

Eodem Jikli coemeterio fragmentum omni exparte 
fractum. Superius vestigia quaedam praecedentis ver- 
sus apparent. V. Vebb. 

(XII, 3.) . 

In pago Bunarbasci , juxta quem Le Chevalier alii- 
que clari scriptores vetus Ilium fuisse putant, tabu- 
lam marmoream inveni , cujus inscripta facies prona 
jacet, ideoque a paucis visa, etsi peregrinantium ad 
Priami urbem frequens sit accessus. 

Latitudo ejusdem tabulae pedum duorum, altitudo 
pedum quinque cum pollicibus septem, crassitudo vero 
pollicum decem. Characteres antiqui attritu potius 
quam vetustate pene deleti, ita ut multo labore pau- 
cas litteras, ac postremos versus exscribere vix po- 
tuerim. 

(XIII, i.) 

In vico Dalian Keui juxta ruinas Alexandriae Troa- 
dis, dum antiquis ruderibus excavandis, quibus nova 
constraerunt in Hellesponto propugnacula , Tureae 
operam dabant (qua Abydi, Alexandriae Iroadis, 
aliarumque vetuslarum urbium ultimum paratur ex- 

eidium), nonnulli sarcophagi eruti sunt, quorum al- 
teri jam fracti, alteri alio advecti. Hunc titulum legi 
in operculo cujus arca in quodam proximo pago trans- 
lata fuerat ad aquarii usum. Vide Webb. 

(XIII, 3 .) 

Alexandriae Troadis in elegantissimo marmoreo sty- 
lobate, vel statuae basi inscriptio optime sculpta. Ver- 
sus primus , ac duo postremi grandiores litteras ha- 
bent. In octavi intervallo nihil deest. 

PERGAMI AC TEI INSCRIPTIONES. 


(Xiv, i.) 

Pergami penes quendam Graecum Joannem a Chio 
exstat tabula marmorea , quae , dum restituerentur 
aedes, anno circiter MDCCCXVIII effossa fuit. 

Litterae elegantes, tametsi dimidium anglici pollicis 
altitudine vix excedant. Earum forma carminis vetus- 
tatem indicat. 

Tabulae latitudo est pollicum viginti novem cum do- 
drante, quorum septem excipiunt duae simae cum apo- 
phygis, quae hinc inde titulum concludunt. Ejus alti- 
tudo pollicum viginti octo a dextera, et triginta duo 
a sinistra parte, quod discrimen oritur ex eo, quod 
superius tabula sit oblique fracta, ideoque septem 
prioribus versibus initium desit. 

In sexto versu spatii aliquid relictum, in (juo nulla 
littera. 

Versus octavus , et nonus ab uno ad alium margi- 
nem protenduntur ; subsequentes vero inaequales sunt , 
et majus quandoque vel minus spatium relinquunt. 
Nam lapis ipse in utroque latere integer, sed supra et 
infra confractus. 


Digitized by Google 


C '5 ) 

Versus decimus et undecimus majori intervallo , 
quam ceteri , distant. 

(XIV, 2 .) 

Apud Graecum Panajoti Bakirgi, in arula rotunda 
pulcri marmoris, cujus formam ac mensuras in de- 
lineatione servavi. 

(XIV, 3.) 

Ad inferiorem, ac recentiorem ambitum moenium 
arcis , in turris structura vetustus hic lapis insertus 
fuit, litteris valde attritis. 

(XV, i.) 

In ejusdem arcis ascensu , transgresso inferiori 
moenium circuitu , porta occurrit in alterius muri 
ambitu; quem si ad dexteram sequeris, lapidem ins- 
criptum reperies, olim in interiore parte muri sepul- 
tum, atque ejus demolitione nunc denuo e tenebris in 
lucem revocatum. 

Quarto versu legendum ne sit EYNEIKOE , ac 
postremo AEYKflN non satis compertum. 

(XV, a.) 

Apud Graecum optimatem, transito impluvio, in 
ipso limine interioris aedium partis, paucis et magnis 
litteris non optime sculptis. In fine prioris versus 
deest I. Nihil in lapide ulterius habebatur. 



( «6 ) 

(XV, 3.) 

* 

In interno pariete juxta impluvium domus cujusdam 
Graeci, extra Graecorum vicum, inscriptio in parvo 
stylobate, cujus formam raptim delineavi. 

(XVI, i.) 

In urbis regione, quam vocant Abagl Mahale, pe- 
nes quendam Tuream parvus stylobates. In inferiore 
parte trunci sculpta est inscriptio , in superiore ana- 
glyphon per medium confractum. 

(XVI, a.) 

In impluvio thermarum, quibus nomen Ciup Ha- 
mam , seu amphorae balneum, ara cymatio decorata 
cum latina inscriptione rudi charactere incisa. Plures 
litteras prorsus incertas omisi. Subjectam coronam , 
subscriptumque SACRVM inferne circumcingunt 
serta a taurinis capitibus pendentia. 

Aliter retulit Thomas Smith in Septem Asiae eccle- 
siarum Notitia , et ex eo Muratorius in Nov. T/ies. 
Inscript., pag. DCLXIX,n. 4- 

(XVI, 3.) 

Inter rudera Tei, hodie Bodrun, praegrande frag- 
mentum valde mutilum. Hoc loco posui, quod Ionia 
contermina erat Pergami. 

AEGYPTI INSCRIPTIONES 


Graecae in Aegyptiacis monumentis inscriptiones 
non paucae sunt, sedeas omnino neglexeram, ratus 
jam cunctas exscriptas fuisse a doctis Gallis, vel si ali- 
qua effugisset, ab eruditissimo anglo Hamiltono, qui 
sta tini post Gallorum expeditionem Aegyptum per- 
lustravit. 

Quum autem ejusdem Aegyptiaca in eo ipso itinere 
ad manum haberem, itemque Denonii pictoris egregii 
descriptionem; cumque titulos diverse ab illis exscrip- 
tos, Ilamiltonumque subinde haesisse viderem', operae 
pretium existimavi eorum lectiones cum monumentis 
ipsis comparare. Duas tantum inscriptiones ita con- 
tuli, et quamvis jam pluries vulgatas, exemplar meum 
hac industria quaesitum ceteris fidelitate praestare 
arbitror. 

( XVII. ) 


Antinoensis titulus Alexandro Severo inscriptus le- 
gitur in stylobate, cui olim columna superposita erat, 
uunc in quodam urbis quadrivio collapsa jacens. Ex- 
scripsit ac supplevit Cl. Jomardus; exscripsit etiam 
laudatus flamiltonus; dein ex eorum comparatione 
Cl. Letronnius {liecherches pour servirblhistoired' E- 
gypte. Paris, i8o3, pag. 280, etc.), aliter supplevit 

Ex ipso stylobate epigraphen accurate descripsi 
anno MDCCCXII, ibique cum Hamiltono contnli. Quas- 
dam litteras post undeviginti annorum lapsum deletas 
novi, quasdam diverse legi, quasdam adjeci. Animad- 
vertendum est exemplar meum confirmare nonnullas 
Cl. Letronnius conjecturas, et ejus praesertim noni 
versus peringeniosam divinationem. 

Aetas autem potissimum incerta, quia numerorum 
notae varie proferuntur; nam 

Cl. Jomardus exscripsit LIA'1IT 

Hamilton vero LIAI1T 

Quum post anni notam investigandum esset mensis 
nomen, et duo illi tractus speciem prae se ferrent lit- 
terae II, cui T succedit, Cl. Letronnius supplendum 
censuit EIII$I, eo quod nulli ex aliis Aegyptiorum 
mensium nominibus baec notarum species aptari me- 
lius queat. Cum vero mensis Aegyptiacus Epiphi res- 
pondeat mensibus Romanis Junio , ac Julio ; fuerit au- 
tem Alexander Severus a militibus interfectus mense 
februario ejus imperii anno decimo quarto (Aegyptio- 
rum more computato), Cl. Letronnius non immerito 
arguit legendum potius IA, scilicet anno undecimo. 
Nunc vide quantum a vero deducat vel minima in an- 
tiquis exscribendis lapidibus immutatio. En genuina 
lectio : LlA^ • T* • • * Duo illi tractus exstant, sed in- 
clinati, nec sunt litterae, sed, ut puto, signum quod- 
dam discriminis, quod et iu nonnullis Nubiensibus 
inscriptionibus videtur. Subsequitur T, cui qua- 

tuor, vel quinque succedebant litterae nunc penitus 
corrosae. Cum autem in nullo Aegyptiaci mensis no- 
mine occurrat littera T, nisi in mense TYBI , cen- 
sendum est in illo spatio corrupto sculptas fuisse lit- 
teras YBI, ac diei numerum. Mensis TYBI respondet 
Romanorum Decembri , atque Januario : hac ratione 
servari potest annus IA, seu decimus quartus in quo 
Hamiltonus , et schedae meae ad amussim consentiunt ; 
ac demum aperte colligitur hujus columnae dedicatio- 
nem factam fuisse post bellum persicum , sed ante 
Alexandri Severi obitum. 

(XVIII, i ) 

In Apollonopoli parva, hodie Cus, exstat propy- 
laeum cum vulgatissima inscriptione, quam Paulus 
Lucas, Pocockius, Denonius, Jomardus, Jollois cum 
Devilliers , atque Hamiltonius exscripserunt; Bou- 
hierus, Hagenbuch, Zoega , Parquoi ( apud Denonium) 
frustra supplere et interpretari sunt conati ; ac demum 
Cl. Letronnius(ifcrta/r//cj, etc., pag.g5 etseq.), ex- 
quisita doctrina illustravit. Ego vero Denonii,- atque 
Ilamiltoni exempla cura monumento ipso contuli, 
ejusdemque Hamiltoni , atque Parquoi supplementa 
cum fractarum litterarum vestigiis diligenter compa- 
ravi; quapropter emendatiorem, vel si ausim dicere, 
emendatissimam praebere confido. 

V ersus primus habet MEJTAAOI ab Hamiltono ne- 
glectum. 

Secundae lineae initio, ubi deCleopatrae, ac Ptole- 
maei appellatione disceptatur, bosce characteres inter 
lapidis fracturas dispicere potui I°E2. Circulare exi- 
guum signum vertici potius quam basi litterarum 
proximum, litterae P partem esse autumo. Legendum 
itaque videtur IPE2, vel HPE2, quae finales litterae 
accommodari nequeunt nec a Parquoi suffectis KAI 
'HAOnATOPES (quibus spatium etiam deficit), 
nec epitheto EY2EBEY2 ab Hamiltono suggesto, sed 
aptissime quadrant agnomini 2QTHPE2 a Letronnio 
conjecto, et (quod magni momenti est) firmissimis * 
argumentis ex historia depromptis comprobato. 

Alteri, nec minus ancipiti loco restituendo majo- 
rem quoque operam adhibui. Cum litterarum vertex 
adhuc paululum appareat, earum rimas, ac vestigia 
octies, vel decies repetito labore delineavi, variaque 
schemata conferens , nec unum invenio quod HAIOI 
conveniat; omnia autem plus minus APOHPEL lec- 
tionem aperte confirmant. 

Ita ergo legendum existimo. 


NCBIENSES INSCRIPTIONES. 


Sequentes titulos inter primam et secundam Nili 
cataractam exscripsi in ea Nubiae, olim Aethiopiae 
parte , quae paucis abhinc annis Europaeorum inves- 
tigationibus patuit, ubi tot conspicua vel exstructa, 
vel excavata antiqua monumenta perdurant. 

Ad Gartas, apud nonnullos peregrinatores Khar- 
dassy, afttiquis vero Gomos, magna lapidicina cons- 
picitur non longe a sinistra Nili ripa. Permultae ibi 
inscriptiones in excisa rupe visuntur, quarum pl erae- 
que etiam rubro colore delineatae. 

(XVIII, 2.) 

Sub hermete, qui insculptus est ad dextrum latus 
sacrae aediculae, vel potius loculamenti, sequens legi- 
tur titulus , jam pridem editus ab Anglo Light. 

(XIX, i.) 

Ad Dakke olim Pselcidem, in propylaeo templi , 
Mercurio 'consecrati. 

. In secundo versu ante litteram E forte legebatur V 
sequenti intervallo duae litterae desunt. 

Secundi, et tertii versus finis erasus fuisse videtur. 

Quarti versus initio fortasse JNON. M. FEBR. Parvum 
succedit interstitium, in quo prorsus nulla littera. 

Ejusdem quarti versus octo postremae litterae non 
satis certae. 

Legionem secundam a Trajano constitutam fuisse 
in Aegypto ex Dione (lib. 55) accepimus. 

Apud Gruterum pag. DXI1I, 2, legitur II. TftAI in 
columella Piomanarum legionum nomina exhibente. 

Apud eundem pag. CCCCXLV, 9, LEG. IT. TR. FOR. 

Pag. CCCCLIV, 8, LEG. U. TR AIAN. FOR T. 

In notitia dignitatum utriusque Imperii, «Sub dis- 
»> positione viri spectabilis comitis rei militaris per 
« Aegyptum, » recensita est legio secunda Trajana 
Parembole, qui nunc Debud in Nubia. 

Colasucia parvus est locus juxta Jarras medius in- 
ter mira Abusimbil , velEbsambul, subterranea tem- 

» 

pia, et secundam Nili Cataractam. Ibi in occidentali 
fluminis ripa christianum oppidum, et fortasse am- 
plum monasterium extitisse videtur; cujus adhuc re- 
manent aedificiorum ruinae, ac pars ambitus moenium 
ex crudis laterculis exstructarum. Epitaphia etiam non 
pauca supersunt , sed vetustate exesa. Horum duo 
integriora selegi, atque mecum in Italiam attuli. Quae 
monachorum elogia continent , et si eruditorum stu- 
dio digna non videantur, saltem ostendunt christianae 
religionis in illa Aethiopiae parte jam diu deletae mo- 
numenta etiam num perdurare. 


Digitized 


' 33 ) 

Haec epitaphia accurate exscripsi, sed erroribussca- 
tent. Nec mirum habebis, si aetatem spectes, ac prae- 
cipue locum ultra ultimos Imperii fines positum, ac, 
tanto spatio a Graecia, et a Graecis urbibus dissitum. 

IJtra que ab aera Martyrum annos, computant. 

(XIX, a.) 

Primus brevior lapis lectu facilis latus est viginti 
octo centimetros, altus triginta septem. 

In quinto versu legendum ne sit H vel N prorsus 
ambiguum. 

(XX, i.) 

Secunda longior inscriptio exiguis, rudibus, ac 
male conformatis litteris obscuriores aetatem, scrip- 
torem, et lapicidam accusat. 

Tabulae altitudo quadraginta centimetrorum, lati- 
tudo viginti trium. 

Initiales duodecimi versus litterae TAAOA non satis 
distinctae. 

Decimo quinto versu legendum ne sit KOYCT, vel 
KOYKT incertum. 

In penultimo versu numeri notae litterae O speciem 
prae se ferre videtur ; tamen affirmare non ausim, cum 
inferius quidam incurvus sulcus appareat hac forma Q, 
quem diligentissime pervestigando sit ne scalptoris 
opus, vel lapidis mendum, omnino incertus haesi. 

Postremo autem versu anni nota,' quamvis insolita 
forma, ita ad amussim in archetypo. 

SYRIAE INSCRIPTIONES. 


In ea Palaestinae , vel Decapolis parte, quae trans 
Jordanem obtenditur ad orientem Samariae, prope pa- 
gos Azgelun etSuf, locus est desertus, ubi antiquae 
magnificentiae mira supersunt monumenta, templa, 
arcus, thermae, propylaea, theatra, circus, columnae 
adhuc integrae plus centum octoginta, atque insuper 
viae, plateae, pontes, moenia, sepulcra, infinita prope- 
modum rudera vetustae urbis, quae fuisse videtur Ge- 
rasa , cum et adhuc Arabi antiquum fere nomen reti- 
nentes lecum illum appellent Jeras. 

Hanc Decapolis urbem primus detexit anno 1 806 , 
illustris et infelix Germanus peregrinator Seetzenius, 
cujus brevis tantum narratio in lucem prodiit. 

Tria fragmenta, et unam inscriptionem referam. 
Fragmenta grandi et pulcra littera sculpta jacent in- 
ter ingentes ruinas propylaei, unde ascensus ad tem- 
plum in sublimiore urbis loco positum. Proxime et 
aliud vidisse memini sed neglexisse, eo quod cum 
paucissimis' ac diversae formae constaret litteris , ad 
eandem inscriptionem nihil pertinere putavi. Fortasse 
octo litterae sunt, quas Burckhardtus in Itinere Syriaco 
vulgavit (pag. a6o). 

(XX, a.) 

Fragmentum primum superius inscriptum, inferius 
vacuum. Postremus versus majoribus litteris sculptus. 

(XX, 3.) 

Aliud fragmentum in secundo versu habet AAP, 
vel AAP. Ultima littera tertii versus mutila , for- 
tasse P. 

(XXI, I.) 

Praecedentes titulos edidit Burckhardtus (loco ci- 
tato), aliqua lectionis varietate; sequentes non re- 
tulit. 

Eodem propylaeo fragmentum tertium superius 
fractum , inferius aliquid spatii reliqui sine litteris 
habet. 

Postremus I dubius, fortasse T. 

(XXI, 2 .) 

In alia urbis parte ad orientem torrentis posita 
prope ruinas, quas a loco, a forma, a rivulo aquam 
ibi e fonte olim ducente thermas fuisse conjicio, ro- 
tundum stylobatem vel statuae basim inveni, cujus sex- 
tum versum terra obrutum detexi, at festinanter, et 
minus recte legi. Forsan et alii supererant versus, 
quos detegere non licuit. 

C. AUiusFuscianus, cui titulus inscriptus, consu- 
latum secundo gessit anno CLXXXVUI imperante Com- 
modo , quod ideo notandum mihi videtur, cum archi- 
tecturae genus, et ratio Antoninorum aetatem asse- 
veret. 

Yide Gruterum CXXVI; item DXIX, 9, quam spu- 
riam suspicor; et MLXXVII, ubi C. Aelius appellatur. 


(XXII, 1,2.) 

Hatne pagus est Syriae undecim circiter horarum 
itinere a Damasco, et extrema habitatio in limine so- 
litudinis, qua Palmyram petitur. Amplum ibi exsur- 
git diversorium (turcice khan) forma quadrata con- 
structum , in cujus fronte arabicus legitur titulus quem 
interpres meus sic transtulit : «Non est alius Deus, 
» nisi solus Deus; Mahumetes autem nuncius Dei. 
» Hoc (aedificium) exstruxit pauperum gratia Sulei- 
» mannus (qui et Salomon) Faragiallae filius. Qui re- 
» quiem ei a Domino precabitur, pie egerit. » 

Extra diversorium orientem versus parvus est mu- 
rus cum janua. Duae ibi exstant inscriptiones nulli 
hactenus nostratum visae, ambae in muro inversae; 
quarum prior supra januam, posterior vero in ipsa 
janua , nempe in crassitudine muri posita. Ex illis dis- 
cimus, cohortem septimam, et Romana castra eo loco 
stetisse. Cum autem magna et quadrata saxa quam- 

plurima in diversorii constructione adhibita sint» ve- 
risimile est ex ipsis castrorum ruinis eruta fuisse. 

Ex itineris mei cum tabula Peutingeriana compa- 
ratione apparet, stationem 4 damam sitam fuisse ad 
amussim, ubi nunc Hatne- 

Secunda Ilatnensis inscriptio parva basi , ac cy- 
matio ornata, valde attrita, atque lectu difficilis. De 
Consulatus numero non liquido constat. 

(XXIII, I.) 

In solitudine Palmyrena, Damasco Palmyram ver- 
sus, ad laevam, ac tribus tantum horis antequam in- 
gentes appareant urbis ruinae, duo exstant stylobatae 
ejusdem magnitudinis et formae, altitudinis vero cir- 
citer ad duos metros. 

Idem in utrisque titulus inscriptus. 

Versus primus litteris grandioribus incisus est in 
superiore parte trunci. In medio aliquid sculptum ja- 
culorum fasciculo simile subsunt duo postremi versus. 

Hanc inscriptionem prorsus incognitam autumo; 
cum enim posita sit in ea desertorum parte, quae Ara- 
bum vagantium, seu, ut vocant, Beduinonun aggres- 
sionibus magis est objecta; ac propterea mos sit noc- 
turno itinere illuc pertransire, eam censeo causam 
fuisse , cur praecedentium peregrinatorum investiga- 
tiones effugerit. 

(XXIII, 2.) 

In agro Damasceno, sex circiter horarum itinere 
ab urbe, orientem versus, parum ad Boream vergens 
exstat Dmeir , quem in antiqui oppidi locum procul 
dubio situm esse indicant templum in medio pago, 
et circa pagum sarcophagi. Yerisimile est, ibi posi- 
tam fuisse stationem ad medera, quam Tabula Peu- 
tingeriana viginti quinque milliariis a Damasco sta- 
tuit. Cum autem nullus, quem sciam, ejus meminerit 
peregrinator, non solum in vico, verum et in viciniis 
antiqua rudera, ac monumenta diligenter conquisivi; 
veteres item titulos inveni, quorum exempla subjiciam. 

Prior in templo, quod ferine integrum adhuc sub- 
sistit, ad orientalem frontem legitur, atque hoc habet 
notatione dignum , quod imperatorum cognomina tanto 
studio erasa fuerint, ut nullum prorsus abrasarum 
litterarum vestigium perspici queat. Praenomina au- 
te ma cnomina supersunt, et simul juncta MAPKCSN 
IOYAIQN nulli Romanorum Imperatorum conve- 
niunt, nisi patri et filio Philippis; quapropter sup- 
plendum censeo : <J>IAIIH3QN CEBACTQN. Huic 
aetati apprime congruit aedificii forma, et architecturae 
genus, cum et pilis in columnarum locum, et ordine 
composito usus sit architectus; plura denique tum in 
proportionibus, tum in coronarum et arcuum orna- 
mentis aedificatoriae artis corruptionem satis superque 
ostendant. 

In fine septimi versus post deletum litteram suc- 
cedere videntur CX, sed eae quoque dubiae. 

In priore octavi versus intervallo duae litterae de- 
sunt, in posteriore unica tantum. 

Quatuor versus EKTIXN, etc., sculpti sunt in alio 
lapide, qui praecedenti substat. 

(XXIII, 3.) 

In pago Dmeir, ad quandam januam. 

(XXIV, I.) 

Ibidem in supercilio ostii privatae domus. 

(XXIY, 2 .) 

Ibidem alia inscriptio in externo privatae domus 
pariete, quam forma quadrata litterarum, sculptura 
rudis, et color lapidis intercurrentibus venis varie- 
gatus lectu difficillimam reddunt. 


Extra Dmeir horae dodrantis itinere Romanorum 
castrorum reliquias detexi. Quae cum sint, ut supra 
memoratae adHatne, in limine incultarum deserta- 
rumque regionum positae, manifeste apparet, fuisse 
ex illa munimentorum, ac praesidiorum, ut ita dicam, 
serie, qua Romani limites imperii vallarunt ad pro- 
vincias finitimas tutandas, et coercendas barbarorum 
incursiones. 


( 3o ) 

Castra ipsa quadrata forma ducentos sexaginta gres- 
sus patent, et quatuor portas habent. Unumquodque 
latus sex turribus munitum. Moenia quadrato lapide 
exstructa castrorum ambitum undique cingunt. Ex- 
terius sarcophagi, iutus autem vestigia supersunt via- 
rum, ac permulta rudera, ex quibus duo aedificia, 
eminent. Elegantius. corona, loculis, mutulis exorna- 
tum ad meridionalem portam adsurgit, sed epigraphi 
caret. Alterum orientali portae proximum forma oblon- 
ga tribus arcubus ex utroque latere constat. Nonnul- 
las ibi inscriptiones vidi, quarum unam excelso loco 
sitam dispicere non potui, aliam graecam transcripsi; 
sed ita mutilam, ut luce digna non sit. Duas latinas 
hic referam. 

(XXV.) 

Prima jacet inter lapidum congeriem non longe ab 
elevatiori muro. Egregie fuit incisa, ac ruber color 
adhuc in cavo litterarum apparet Earum altitudo quin- 
que centimetros excedit; Sunt autem oblongae, ac ni- 
mis presse sculptae, fortasse eo quod tabula lata sit 
tantum quinquaginta tres centimetros. Ejus crassitudo 
septuaginta quinque centimetrorum ; altitudo unius 
metri cum sexaginta centimetris, qnorum quinqua- 
ginta inferiores absque litteris. 

Ipsa autem tabula paululum est in anglo commi- 
nuta, ideoque forte aliquid deest numero annorum 
tribupiciae potestatis, ac subsequentibus versibus. Lu- 

cius Verus consulatum tertio gessit anno Ct.XVtl , Gru- 
terus (CCLVIH, 2) titulum refert in quo L. Veri no- 
tatur annus TRIB. POT. lil. COS. n. 

Postremi versus robigine exesi ac deformati. 

(XXVI.) 

Alter inscriptus lapis in ipsa parietis constructione 
infixus fuit transversim erectus, ita ut versus ipsi ad 
perpendiculum stent; ex quo patet aedificium exstruc- 
tum, vel restauratum fuisse post aetatem imperatorum 
P. Licinii Valeriani, ac filii ejus Gallieni, quorum ibi 
fit mentio. 

Litterae lalinae sunt, intersertis quandoque Graecis 
imperitia lapicidae, vel fortasse militis, qui incondite 
sculpsit. Earum formam rudem, inaequalem, ac menda 
ipsa fideliter effingere sum conatus, quantum per la- 
pidis altius positi distantiam, ejusque transversam 
collocationem licuit. 

(XXVII, I.) 

Ab iisdem castris iter est horae trientis ad alia ru- 
dera itidem in limine desertorum posita, queis videre 
est sarcophagos, murorum reliquias, et insuper tur- 
rim quadrato saxo aedificatam, ac diversis aetatibus 
instauratam. Locus munitus procul dubio fuit, sed 
quale non constat. Unus enim omnino supererat ti- 
tulus in medio omnino deletus, ceteroquin adeo 10- 

bigine corrosus, ut vix ac ne vix quidem paucas, eas- 
que incertas litteras discernere potuerim. 

(XXVII, 2.) 

In valle, qua flumen Barradi, olim Chrysorrhoas , 
ab Antilibano in Damascenum agrum defluit, ad ri- 
pam occidentalem , quinque vel sex a Damasco horis 
paulo ante pagum Der elKanun, haec inscriptio cer- 
nitur in saxo , in quo tres etiam cryptae , vel sepulcra 
excavata sunt. 

Secundi versus initialis littera incerta. 

? (XXVIII, i.) 

In eadem regione ad Boream pergenti ultra Der el 
Kanun antiqua rudera occurrunt, exinde pagus Snk 
Barradi, quo praetergresso restringitur vallis, ac mon- 
tes imminent flumini, ita ut viae aditus aegre pateat. 
Cum in ipso fluminis alveo iter facias, si ad orienta- 
lem ripam oculos attollas, videre est rupem excisam 
miro labore in ducentorum circiter gressuum longitu- 
dinem. Operis rationem , atque aetatem docent duae 
inscriptiones in ipsa rupe incisae, et in utraque extre- 
mitate repetitae. 

Hae inscriptiones non solum eximiae sunt ob ser- 
monis elegantiam, et egregii operis notitiam, sed po- 
tissimum eo quod ex illis discimus, proximis ruderibus 
stetisse antiquum oppidum Abilam, cujus meminerunt 
geographi atque historici complures , quodve Abila 

Lysaniae nuncupatum fuit. Nam alia fuerunt in Pa- 
laestina ejusdem nominis oppida. 

Situs etiam congruit distantiae, quam Tabula Peu* 
tingeriana statuit a Damasco ad Abilam ex una, et 
ab Abila ad Heliopolim ex altera parte. 

Siglas LEG XVI. F. F. sic interpretor : Legionis 
sextae decimae Flaviae Fidelis, vel potius Flaviae Fir- 
mae. Legionem XVI Flaviam constitutam fuisse a Ves- 
pasiano in Syria constat ex Dione ( lib. 55 ). Le- 
gionis XVI Flaviae Fidelis mentio fit apud Grutcrum 
CCCCVLI. 4 , et Leg. XVlFJaviae Firmae pag. CCCCXXVII, 
12. Sed ut censeam, potius Flaviam Firmam hic in- 
telligi, me movit auctoritas notitiae dignitatum utrius- 
que imperii , ubi inter copias duci Syriae tributas 
recensetur Leg. XVI Flavia Firma. Nec omittendum, 
repertos fuisse titulos eamdem legionem memorantes 
ad Missema, olim Phaena, et ad Shohba .. Aurani- 
tidis oppida. ( Vid. Burckhardtum, Travels in Syria, 
pag. 74 et ii 8 . — Letronnium, Rechercfies pour servir 
'a l hist. de l 'Egypte , pag. 4 1 3. ) 

(XXVIII, 3.) 

Ad Balbek , olim Heliopolim , in Coele Syria 
sculpta est in rupe, inter moenia et lapidicinas, haec 
inscriptio, quam referens Burckhardtus , pag. 14, 
mitium tertii versus omisit. 

CYPRI INSCRIPTIONES. 


(XXVIII, 3.) 

Primi exscribentur duo lapides, quos Borussus 
quidam peregrinator abstulit a Salaminae ruderibus 
Famagostae proximis, ac Larnacae in aedibus Borus- 
sici consulis reliquit eo animo, ut in Europam 
quandocnmque transferrentur. Ambo marmorei, ac 
bene sculpti. Prior aliquantum fractus. 

(XXIX, I.) 

Alter fractus non solum in initio, sed et in fine 
versus tertii , et quinti. 

(XXIX, 2 .) 

Nicosiae, quae caput est totius insulae, in parvula 
area juxta mahumetanum templum, turcici praefecti 
aedibus proximum, quod italice appellatur Moschen 
dei serraglio , antiquus sarcophagus vidilur, cui deest 
operculus. Arcae longitudo est duorum metrorum 
cum duodecim centimetris ; altitudo vero unius metri 
cum septem centimetris. Funebre carmen in majori 
fronte sculptum , et parva quadratura contentum 
spatium tenet in longitudinem sexaginta septem, et 
in altitudinem quadraginta duos centimetros. In- 
scriptionis initium dedita opera corruptum. In priori 

intervallo una vel duae litterae desunt , in posteriori 
qualuor, vel quinque. 

(XXX, i.) 

Ad Stauros parvum pagum Chitrea: proximum hoc 
fragmentum festinanter exscripsi. Jacet in coemeterio 
prope graecum sacellum semirutum, juxta viam quae 
Famagustam ducit. 

(XXX, 2 .) 

Famagustae in fronte interiori portae, quae ad mare 
ducit, sub inferiori cardine forium a sinistra parte ex 
oppido egredientis. Litterae parvae, ac leviter, sed bene 
sculptae. Versus primus duobus locis corruptus : in 
priore quatuor litterae desunt, in posteriore fortasse 
una tantum. 

Hunc titulum exscripsit Pocockius (pag. 4^), sed 
paulo aliter legit. 

(XXX, 3.) 

Famagustae sub altiorem cardinem earundem fo- 
rium ad dextrum, manent adhuc vestigia quinti ver- 
sus, in quo numeri nota dispicitur. 

Pocockius minus emendate retulit. 

(XXXI, i.) 

Novem subsequentes inscriptiones non ex ipsis la- 
pidibus, ut ceterae, sed ex alienis apographis trans- 
cripsi Larnacae. 


(36) 

Prior ex Citii ruderibus eruta, albo marmore sculpta, 
nunc Larnacae servatur apud Kagi Jorghi , Grascum 
optimatem. 

(XXXI, 3.) 

In suburbio ad oram maritimam , quod vulgo La 
Marina di Larnaca appellatur, penes Constantinum 
Zegno. 

Citium antiquum oppidum situm fuisse videtur in 
eo spatio , quod inter Larnacam et suburbium La 
Marina intercedit. 

(XXXI, 3.) 

Ad veterem Limasol , ubi antiquam Amathunta po- 
nunt geographi. 

(XXXI, 4.) 

Inter ruinas vetusti oppidi Curii. 

(XXXII, i.) 

Inter easdem Curii ruinas, in colle sylvoso, qui 
unius horae itinere occidentem versus distat a pago 
Piscopi. 

(XXXII, 2.) 

Eodem loco ac praecedens. 

(XXXIII, i.) 

Kukliae in occidentali plaga insulae, juxta ostium 
meridionale christiani templi. 

Versu septimo TYMHAEIAPXI in schedis ipsis 
legebatur. 

(XXXIII, 2.) 

Kukliae in Divi Epiphanii, ad altare. 

(XXXIV, I.) 

Ktimae , quae proxima BafTo , olim Paphos , exstat 
haec inscriptio fortasse minus correcta, sed ex memo- 
ratis apographis fideliter transcripta. 


( 38 ) 


RHODIENSES INSCRIPTIONES. 


(XXXIV, a.) 

Ad portum urbis Rhodi , prope ripam, marmor 
cylindratum , cymatio et quatuor taurinis capitibus 
decorum, ex quibus serta dependent. 

Initium tertii versus incertum. Prior littera fortasse 
P vel $. 

(XXXIV, 3.) 

In urbe Rhodo ad summum viae, quae a vetustis 
Hierosolymitanorum militum aedibus, equitum nomen 
accepit ( cantrada de’ Cawalieri') , adhuc exstat S. Joan- 
nis templum, nunc mahumetanae religioni addictum. 
Ibi juxta ostium antiqua conspicitur ara iisdem, ac 
praecedens, sacrorum symbolis ornata. 

(XXXIV, 4 .) 

In suburbio sanctae Anastasiae , ante domum Latif 
* Aga’ Topgi Basci (Tormentariorum Ducis) ara veluti 
mortarium superne incavata. 

(XXXV, 1 .) 

Ibidem juxta ostium ejusdem domus stylobates gran- 
diusculis ac pulcris litteris inscriptus. 

(XXXV, a.) 

Exeunti ab australi urbis porta, quae Viridis vulgo 
appellatur, ad dexteram flectenti, antiqua occurrit ara 
in ipsa via juxta turcicum coemeterium. 

(XXXV, 3.) 

In suburbio Ajo Anarghiri quadratus stylobates ele- 
ganti littera. 

(XXXV, 4.) 

In eodem suburbio , ac non longe a praecedenti ins- 
criptione, exstat ara rotunda, taurinis capitibus, sertis- 
que affabre sculptis. 

Versu secuudo ANTOXOY fortasse pro ANTIO- 
XOY. 

(XXXVI, 1 .) 

Ad collem, qui Graecis Rodini, Tureis Zumburli, 
juxta cisternam , unde aquaeductus vergit ad urbem , 
ara cylindrata ac marmorea , iisdem sacrificii symbolis 
exornata. 

(XXXVI, 2 ). • 

In eodem colle similis ara marmorea pari , ac prae- 
cedens , forma sculpta. 

(XXXVI, 3.) 

In ipsa Rodini regione , sed in clivo urbem versus 
aliam teretem aram inveni. 


C 4° ) 

In priori versu legendum fortasse IA2HAITA2 , 
vel IA2HNTA2. In tertio IIAO , vel IIAIO. Reliqua 
nimis corrupta. 

(XXXVI, 4.) 

In ejusdem clivi descensu ara rotunda ex quodam 
lapide coloris caerulei, simili forma. 

(XXXVII, I.) 

In eadem via volutabatur arula ejecta fortasse a quo- 
dam proximo viridario. 

(XXXVII 2 .) 

In vico Sandarli , non longe ab urbe Rhodo , ad 
septentrionem , cylindratus ac marmoreus stylobates 
inversus, ac mutilus, duobus versibus tantum e solo 
emergentibus. 

(XXXVII, 3.) 

Prope Sandarli in convalle quadratum saxum jacet 
in uno latere ad mortarii formam excavatum , in al- 
tero titulum nonnihil deformatum exhibens; 

Quarti versus initium valde incertum ; legebatur 
fortasse A4>PAKTOY. Intervallum sexti prorsus va- 
cuum. Succedebant insuper sex versus adeo minutis 
ac detritis litteris, ut nullus ex illis sensus percipi 
posset. 

CHII INSCRIPTIONES. 


(XXXVII, 4 .) 

In arce urbis Chii , in latere turris , quae portum 
prospicit , inserta est tabula septuaginta tres centime- 
tros lata, alta triginta, quorum viginti et unum su- ‘ ? 

periores antiqua inscriptio occupat, reliquum vero 
vacuum. 

(XXXVIII, 1.) 

In urbe Chio tabula infixa in exteriore carceris muro, 
lata quadringinta octo, alta sexaginta quinque centi- 
metros. 

Edidit Sponius ex Gallandi schedis 'mMiscell. eru- 
ditae antiquitatis, sect. X, n° 62, ubi primus versus deest, 
atque ex initio sexti, et fine septimi unus tantum ver- 
sus conficitur. 

(XXXVIII, 2.) 

In urbe Chio , in angulo privatae domus, prope quem- 
dam fontem. 

(XXXIX.) 

Sex, quae sequentur, inscriptiones, exstant in ea 
urbis regione quae Paleo-castro vocatur. 

Prima longior jacet in eminentiori cujusdam accli- 
vis viae parte ; sculpta est rudi marmore, vel duro 

saxo, quod in versuum fine data opera fractum vi- 
detur. 

Prior versus maxima ex parte deletus. 

Secundo versu in priore intervallo nulla deest lit- 
• tera , in posteriore una tantum . 

Tertio versu una littera deficit in priore, atque in 
medio intervallo; una vel duae in postremo. 

In decimo versu duae aut tres litterae desiderantur. 
Versu duodecimo una tantum , vel duae ad sum- 
mum litterae desunt. 


(XL, i.) 


Ascendendo per eamdem viam paucis abhinc pas- 
sibus. 

(XL, -i.) 

\ 

In eadem Palae-castro regione, in descensu viae, 
cui nomenTaxiarchi Laudia ad laevam , haec inscriptio 
cernitur, cujus postremae litterae solo infossae. 


(XL, 3.) 


In eadem urbis parte integer, ac bene sculptus lapi» 
in exteriore aedis S. Joannis Chrysostomi pariete in- 
sertus. 


(XLI, i.) 


In via Aios Dimitrios lapis inversus in muro pri- 
vatae domus ad ascendentis dextram. 

In ejusdem viae ascensu , pariter ad dextrum latus , 
grande et oblongum saxum, quod juxta privatae do- 
mus ad ascendentis dextram. 

(XLI, 3.) 

In agro Chiensi, in muro villae suburbanae cujus- 
dam Tureae, quae tertia horae parte ab urbe distat, 
austrum versus , haud procul a ponte Parteni : locus 
appellatur Varvasi. Characteres minuti, sed satis di- 
lucidi. 

Edidit Gruterus MXXXVI, 9, aliqua lectionis varie- 
tate in quarto, et quinto versu. 

CYCLADUM INSCRIPTIONES. 


(XLII, i.) 

In insula Tine, olim Tenos, ad oppidum S. Ni- 
colai, et in exteriori pariete privatae domus , quae est 
ad laevam ascendentis, per viam quae Borgo ducit. 

(XLII, 2 .) 

In insula Paro , atque in oppido Parechia , quod 
est totius insulae caput, in parvo monasterio Panaia 
euangelista nuncupato, zophorus dorici ordinis tribus 
triglyphis , quarum interjacentes metopae duas conti- 
nent epigraphas sertis ornatas. 

(XLII, 3. ) 

Parechiae in quadam via humi jacebat corona cum 
denticulis, et epistylio, cujus duabus fasciis bilinguis 
titulus inscriptus. 

( XLIII , u). 

Decem, quae sequuntur, inscriptiones venusto Pario 
marmore sculptas in agro Parechiano circa oppidum 
reperi. 

Prima est in templo magni nominis apud Graecos, 
Mariae Virgini sacro, sed vulgo Calapoliani, scilicet 

ekato to piliani, centum portarum nuncupato. Infixa est 
in muro juxta ostium , per quod a majori templo ac- 
cessus patet ad minus S. Nicolao dicatum. 

(XLIII, 2 .) 

In sacello Aio Lefteri, quod exiguo intervallo ab 
ipso Gatapoliani templo abest. 

(XLIII, 3.) 

Sacellum S. Erini momento temporis a praecedenti 
sejunctum hanc epigraphen habet sculptam in ostii 
limine, quod olim corona fuit ( gocciolatojo d'una cor- 
nice. ) 

(XL1V, i.) 

In aediculae muro ferme dirutae Dioklesias appel- 
latae, octava horae parte aParechia, ad austrum exstat 
inscriptio inversa, lectu difficilis, pulcro, lucidoque 
marmore incisa, atque parva syma circumcincta. 

(XLIV, 2 , XLV.) 

Per eamdem viam ad austrum in colle, cui nomen 
Sterna, horae quadrante ab oppido, multo autem minus 
a littore, sub finem anni MDCCCXX, erutum fuit vetus 
marmoreum monumentum sex inscriptionibus refer- 
tum. Jam in parte fractum, atque comminutum fuerat, 
cum ego exscripsi mense martio anni MDCCCXXI, ut 
videre est in adjecto schemate, ex quo lapidis forma, at- 
que inscriptionum collatio facile percipientur. 

(XI/VI.) 

Omnino integra. Littera O rhombi formam habet ; 
ex quo conjicio non ab uno eodemque artifice ex- 
sculptos fuisse hos titulos. 

Quinto versu fabrile mendum irrepsit : YOY pro 
TIOY. 

Transversam lineolam apposui litterae Y, quoties 
lapicida appinxit. 

(XLVII, i.) 

Duo priores, ac breviores versus minimis litterulis 
in ipso cavo quadraturae incisi. 

Tres subsequentes versus in fine mutili. 

In tertio versu sculptum ne sit MAA<t> , vel MA4> 
prorsus ambiguum. 

(XLVII, 2 .) 

Valde corrupta. 

(XLVII, 3.) 

Unico tantum versu, cujus initium confractum. 

(XLVII, 4.) 

Octo priores versus acephali ; intervalla autem non 
mendosa, sed vacua. 

Epsilon varia forma E, vel 6 expressi , ut in lapide. 

Transversam itidem lineolam non omnibus litteris 
Y indiscrimiuatim adjeci , sed illis tantum , quibus ap- 
posuerat sculptor. 



(XLV1II, i.) 

In ora meridionali insulae Zia, olim Ceos, exstant 
rudera antiqui oppidi, quod jampridein putabatur 
Julis, nunc autem constat fuisse Carthaeam. Orientale 
acropolis latus sustentat murus antiquissimus, et ope- 
re, ut aiunt, cyclopeo exstructus, in quo pervetusta 
incisa est ioscriplio magnis, profundis, ac rudibus 
litteris. 

Primi versus quarta littera est N- 

Memini in alienis schedis tertium versum ita rela- 
tum : 2TENHPEI02. 

(XLVIII, a.) 

In iisdem Carthaeae ruinis nonnulla inscriptionum 
fragmenta reperi inter vestigia excavationum, quas an- 
terioribus annis aggressi fuerant peregrinatores qua- 
tuor, scilicet : Danus philologus Bronstedt; Virtem- 
bergensis pictor Linck; comes Stackelberg Livo- 
niensis, et Scotus Walsingham. Marmora jam omnia 
vel alibi translata vel confracta. Unica ferme, quae su- 
peresset, integra inscriptio est. 

ATTICAE INSCRIPTIONES. 


(XLVIII, 3.) 

Athenis per viam , qua a porta Bobinistra forum 
petitur, ad dextram , in fronte Graecae domus infixum 
est marmor, cujus titulo imminet cymatium, ac subest 
fractum anaglyphon. 

(XLXIX, i.) 

Sex hic recensentur tituli cippis, vel aliis marmo- 
ribus inscripti, qui servabantur apud eruditum virum 
Gropium, patria Brunsvicensem, Austriae consulem 
Athenis. 

(XLXIX, 2 .) 

Alius litteris male conformatis, quibus superposi- 
tum toreuma confractum. 

(XLXIX, 3.) 

Ibidem in cippo fastigiato carmen, in quo doctus 
vir monet legendum esse KODMEN, ita ut patria sit 
Cos, acNIKOMEAH2 metri causa. 

(L, i.) 

Ibidem. 

(L, a.) 

, Ibidem. 

(L, 3.) 

Ibidem. 


(L, 40 

Sex, quae sequuntur, sepulcralia marmora signis 
ornata, dum Athenis degerem , eruta fuere juxta viam, 
quae ab urbis porta Inte Kapesi vocata Piraeum ducit. 
Ibi \erisimile est, olim fuisse coemeterium extra an- 
tiquas Itonias portas ; hoc enim circiter loco sitas 
censet doctus Leakius in egregio opere anglice cons- 
cripto de Athenarum topographia. Excavationes lie- 
bant sumptibus Graeci optimatis Logotbeti, Angliae 
consulis, sed interruptae fuere mense Aprili anni 
MDCCCXXI, cum primum Graecorum adversus Tureas 
bellum exarsit. 

Haec marmora cuncta, ni fallor, parva corona, ac 
fastigio ornata. Tituli inter fastigium et anaglyphon 
positi. 

Prior tabula duo exhibet signa plus quam media 
parte eminentia ( di quasi intero rilievo ). 

(L,5.) 

Alia succedit tabula, in qua viri figura conspicitur 

media parte eminens (di rnezzo rilievo), amphoram 
juxta se habens. 

(LI, i.) 

Alia cum parvo signo. 

(LI, 2.) 

Hujus tabulae imago omnino deformata , ac detrita. 
Primo versu legendum ne esset KJAT1E, aut KIAIIE 
vel KIAME anceps haesi. 

(LI, 3.) 

Alia signo penitus contrito. 

(LI, 40 

Postrema signum praebet in muliebrem figuram for- 
matum , cujus vestis artificiose, atque eleganter sculpta . 

(LI, 5.) 

In insula, et in ipso oppido Coluri, olim Salamina, 
monumentum duabus figuris fortasse viri, ac mulieris 
ornatum, quibus superscriptus titulus venustis plane 
litteris. Marmor ad modum supercilii impositum est 
ostiolo; ex quo accessus patet in aream templo proxi- 
mam. 


FINIS. 

Sarmatiae i 

Bithynienses 3 

Troadis io 

ERRATA. 


Pag. iij, lin. 8, scr. e Cypro . — iv, lin. 7, scr. Cito. — 1, 1 # 
Collectae. — 3 , i 3 , scr. Sexdecim. — 5 , i 5 , scr. Muskeui. — 
6, ai , scr. Detegere. — 10 , 9, scr. Koum. — Ibid. 1 . ait. scr. Cif- 
t i male. — ia , a 3 , scr. Construerent. — 18 , a, scr. mdcccxx. — 
Ibid. 1 . 6, scr. Le/ronnii. — xj , 18, scr. Simile; subsunt. — ag , 
1 , scr. Deletam. — 3 o # 8 , scr. Epigraphe . — 33 , 16 ; 43 , 12, *cr. 
Eandem. — 34 , 16, scr. Visitur. — 36 , a , scr. Graecum. — 4 1 • 
10, scr. Quadraginta. — Ibid. lin. 17 , scr. Quendam. — Ibid. 
lin. ao, scr. Sequuntur. — 43 » 3 , scr. Juxta domus privatae ja- 
nuam sedilis vice fungitur. — 4 ^» ult. scr. Collocatio. — 4 $ » 3 , 
scr. Bobonistra. 

